Den Vest-Sjællandske Avis, 1822-04-27
De nyeste Breve fra Odessa indeholde Efterretninger fra Constantinopel som naae til den 22de Marts og lyde i en høi Grad krigerigske. Man frygter for at saasnart Krigen begynder saa ville alle Christne blive nedsablede. – De Londonske Efterretninger ere gamle og man veed der blot, at den 10de Marts have den Engelske og Østerrigske Ambassadeur overleveret Divanet en nye Note; men Svaret derpaa vidste maa endnu ikke, da Fyrst Colloredo ikke var ankommen til London. Journal des Debats forsvarer Rigtigheden af sin meddeelte Note. Denne skal udfylde 10 hele Blade i Qvart og Udtoget af den skal være nøiagtigt paa Grovhederne nær. (Førend og 14 Dage vil neppe noget Afgiørende om dette vigtige politiske Anliggende blive bekiendtgjort, da man ikke vel før kan have Efterretning fra Petersborg om Hr. von Kakoschins Ankomst; men efter al Sandsynlighed vil det da blive til Krig.) Den Østerrigske Jagttager meddeler os nu Efterretninger fra Constantinopel, som naae til 23de Marts, hvori der meldes: at Alys Skatte efterhaanden ankomme til denne Hovedstad. For nogle Dage siden have nogle Mulesler, som vare belæssede med Sække fyldte med Guld, overbragt en Pengesum, som anslaaes til 10 Millioner Piastre. Statholderen af Ægypten har ogsaa indsendt betydelige Pengesummer til Sultanen, foruden en Foræring af 24 Hingster. - Over Foretagenderne til Lands har man kun Rygter i Constantinopel, ifølge disse skulle Omer Pascha, som commanderer under Chorschid, have begivet sig paa Marschen med et stort Troppe-Corps for at trænge frem mod Jordtungen af Corinth og forbinde sig med de Tropper, som ere satte i Land ved Patras, og som commanderes af Kara Mehemed Pascha; imedens Abul Obud Mebemed Pascha af Zeitum skal operere i den samme Direction; men Porten havde ikke endnu erholdet tilforladelige Efterretninger om disse Bevægelser. (Man skulde af denne Uvished troe, at der maae være noget sandt i det Rygte, at Chorschid Pascha finder Hindringer i de Albanesiske Troppers Opstand for at marschere imod Grækerne.) At der er forefaldet en Træfning med Grækerne til Søes er unægtelig; thi det hedder i de omtalte Efterretninger i den Østerrigske Jagttager; Efterretningerne og Begivenhederne i Morea og Vandene deromkring ere endnu meget ufuldstændige. Man veed blot med Vished, at de Tropper, som bleve afsendte med den sidste Expedition have landet ved Patras og der sadt sig fast. J Følge de Jndberetninger, som ere ankomne til Porten og som ere meddeelte de udenlandske Gesandtere ere i de Søetræfninger, som ere forefaldne den 6te Marts i Bugten ved Patras 7 af Jnsurgenternes Skibe blevne borede i Grund 2 strandede paa Kysterne og de øvrige forsvundne i Nattens Mørke. Af de Tyrkiske ere nogle smaae Fartøier blevne stærkt beskadigede. (Da Tyrkerne ikke gjøre meere Ophævelse af deres Seier til Søes saa skulde man næsten troe, at deres Flaade er bleven slaget; dette bekræftes af nye Efterretninger, som man har erholdet den 1ste April i Livorno fra Grækenland. Grækerne skulle have seiret i Havnen ved Patras over den fiendtlige Flaade, som bestod af Tyrkiske, Ægyptiske og Algierske Skibe. - Grev Normann er lykkelig ankommen til Navarino. Dagen efter hans Ankomst havde den Tyrkiske Flaade sat sine Tropper i Land, hvorved de Tydske Tropper, som nyelig vare ankomne, bleve strax beskiæftigede, det lykkedes dem at trænge Tyrkerne tilbage og det nødte dem til at indskibe sig; hvorpaa Skibene forenede sig med deres Hovedflaade. Grækerne have allerede foretaget sig militaire Bevægelser udenfor Morea og en Tydsk Officeer ved Navn Theodor Rust er afgaaet med et Corps, som bestaaer af Tydskere og Grækere, og som fører 4 Kanoner, for at besætte den vigtige Stilling ved Voinitza i Nærheden af Prevesa. Endelig meldes fra Livorno, at Regieringen paa de Joniske Øer ikke kan tillade Jndvaanerne længere at fiske uden i Nærheden af Kysterne, fordi de vise en saa stor Tilbøielighed til at forene sig med Grækerne, saavidt gaae Efterretningerne fra Livorno).